1. Introduction.
2. כיבוד is critical mitzvah:
3. One of עשרת הדברות
4. Equated with honor of God – קידושין ל:-לא.
5. Difficult enough to accomplish that ר' יוחנן considered himself fortunate to be orphan – קידושין דף לא:
6. Nature of the mitzvah.
7. Hakaras Hatov – חינוך מצוה לג
8. מנחת חינוך מצוה לג discusses whether it is בין אדם לחבירו or בין אדם למקום.
9. Does a גר honor his parents?
	1. Not cursing/honor – explaining the רמב"ם. רמב"ם (הלכות ממרים פרק ה' הלכה יא) can’t curse or hit or humiliate his parents, “a small measure of honor”. שולחן ערוך (יורה דעה סימן רמא סעיף ט) omits the notion of “a small measure of honor”. Suggestions have been made to determine the source of the רמב"ם:
		1. כסף משנה (שם) (שלא יאמרו באנו מקדושה חמורה לקדושה קלה).
			1. שו"ת אגרות משה יו"ד חלק ב' סימן קל rejects the כסף משנה - a non-Jew has no obligation to honor his parents?
		2. רבי עקיבה איגר (commentary to שולחן ערוך יו"ד סימן רמא) - accepted practice is to honor parents
			1. Rav Moshe Feinstein – where is the יראה לי?
		3. Rav Moshe Feinstein - they are required to have basic positive character traits such as הכרת הטוב.
			1. "מקצת כבוד" is the amount of honor that would not involve כפיית טובה,
	2. Visiting a sick parent. אגרו"מ שם.
		1. שמא יחזיר לסורו just like גמרא (קידושין דף יז:) allows to inherit his parent.
			1. Rav Moshe – financial and emotional challenges are different
		2. Rav Moshe suggests these leniencies:
			1. דרכי שלום
			2. Although the שולחן ערוך does not record a *חיוב* but also no איסור.
			3. Similar to “cursing and hitting”, especially for שכיב מרע.
	3. Mourning for deceased parents. רמב"ם (הלכות אבל פרק ב' הלכה ג') and the שולחן ערוך (יורה דעה סימן שעד סעיף ה') - should not observe אבילות especially if we assume אבלות דרבנן – ש"ך שם.
		1. שו"ת תשובות והנהגות חלק א' סימן תרפד – can mourn for כבוד הבריות.
	4. Prayers/קדיש. שו"ת יחוה דעת חלק ו' סימן ס
		1. As long as not עובדי עבו"ז can pray for them.
			1. Can daven that they do תשובה.
		2. Can say קדיש – no worse than אבשלום
10. ממזר בכיבוד אב. גמרא יבמות כב: - if father didn’t do תשובה no obligation to honor.
	1. רמב"ם ממרים ו:יא ולחם משנה שם –
	2. שולחן ערוך רמ:יח וט"ז שם – have to honor but Rama says not if father is a רשע.
	3. Contemporary Poskim.
		1. שו"ת יביע אומר – discusses חשש שמא הרהר בתשובה
		2. שו"ת דברי יציב – discsuses whether תשובה works for ממזרות.
11. כיבוד אביו רשע.
	1. שו"ת האלף לך שלמה יו"ד סימן רנ – drunk father depends on מחלוקת ראשונים whether יבמות כב only teaches that not חייב מלקות for hitting him or even that there is no obligation to honor. Concludes that there is no obligation if he neglects מצוות while drunk.
	2. שו"ת משנה הלכות ח"ז סימן רסג – child has obligation to honor but others can be מבזה the רשע – that is why returning the cow isn’t so important since it is others who will mock.
	3. Rav Scahchter - אביו רשע is only בין אדם לחבירו. Honoring deceased parent is only בין אדם למקום. If אביו רשע מת, no חיוב remains. This explains why we don’t have to return his גזילה unless he did תשובה.

1 - תלמוד בבלי מסכת קידושין דף ל עמוד ב - לא עמוד א

ת"ר, שלשה שותפין הן באדם: הקב"ה, ואביו, ואמו, בזמן שאדם מכבד את אביו ואת אמו, אמר הקב"ה: מעלה אני עליהם כאילו דרתי ביניהם וכבדוני. תניא, רבי אומר: גלוי וידוע לפני מי שאמר והיה העולם, שבן מכבד את אמו יותר מאביו, מפני שמשדלתו בדברים, לפיכך הקדים הקב"ה כיבוד אב לכיבוד אם; וגלוי וידוע לפני מי שאמר והיה העולם, שהבן מתיירא מאביו יותר מאמו, מפני שמלמדו תורה, לפיכך הקדים הקב"ה מורא האם למורא האב. תני תנא קמיה דרב נחמן: בזמן שאדם מצער את אביו ואת אמו, אמר הקב"ה: יפה עשיתי שלא דרתי ביניהם, שאלמלי דרתי ביניהם ציערוני

2 - תלמוד בבלי מסכת קידושין דף לא עמוד ב

רבי טרפון הוה ליה ההיא אמא, דכל אימת דהות בעיא למיסק לפוריא - גחין וסליק לה, וכל אימת דהות נחית - נחתת עלויה, אתא וקא משתבח בי מדרשא, אמרי ליה: עדיין לא הגעת לחצי כיבוד, כלום זרקה ארנקי בפניך לים ולא הכלמתה? רב יוסף כי הוה שמע קל כרעא דאמיה, אמר: איקום מקמי שכינה דאתיא. אמר רבי יוחנן: אשרי מי שלא חמאן. רבי יוחנן, כי עברתו אמו מת אביו, ילדתו - מתה אמו; וכן אביי. איני? והאמר אביי: אמרה לי אם! ההיא מרבינתיה הואי

3 - ספר החינוך מצוה לג

משרשי מצוה זו, שראוי לו לאדם שיכיר ויגמול חסד למי שעשה עמו טובה, ולא יהיה נבל ומתנכר וכפוי טובה, שזו מידה רעה ומאוסה בתכלית לפני אלהים ואנשים. ושיתן אל לבו כי האב והאם הם סיבת היותו בעולם, ועל כן באמת ראוי לו לעשות להם כל כבוד וכל תועלת שיוכל, כי הם הביאוהו לעולם, גם יגעו בו כמה יגיעות בקטנותו. וכשיקבע זאת המדה בנפשו יעלה ממנה להכיר טובת האל ברוך הוא, שהוא סיבתו וסיבת כל אבותיו עד אדם הראשון, ושהוציאו לאויר העולם וסיפק צרכו כל ימיו, והעמידו על מתכונתו ושלימות אבריו, ונתן בו נפש יודעת ומשכלת, שאלולי הנפש שחננו האל יהיה כסוס כפרד אין הבין, ויערוך במחשבתו כמה וכמה ראוי לו להזהר בעבודתו ברוך הוא.

**4 - מנחת חינוך מצוה לג אות א**

ומ"ע הוא ככל מצות שבתורה לענין תשובה דתשובה מכפר. ומכל מקום אני מסופק לפי המבואר בר"מ הלכו' תשובה ובש"ס דעבירות שבין אדם לחבירו לא מהני תשובה ולא יום הכפורים עד שירצה א"ח אם כאן במצוה זו של כיבוד דהוא נוסף דגזה"כ הוא דנוסף על כיבוד כל אדם דבאדם אחר אין איסור אלא לצערו וכאן מצוה לכבדו אם לא כיבדו אפשר דהיא רק מצות המקום ב"ה ולא בין אדם לחבירו דבין אל"ח אינו אלא במה שהוא שוה לכ"א אבל כאן הוא רק באו"א א"כ אינו אלא כמצות שבין אדם למקום ב"ה א"ד כיון שהשי"ת ציוה זו המצוה בין אל"ח הוי בין אדם לחבירו ולא מהני תשובה אם לא שירצה את אב ואם

**5 - רמב"ם הלכות ממרים פרק ה הלכה יא**

הגר אסור לקלל אביו העכו"ם ולהכותו, ולא יבזהו כדי שלא יאמרו באו /באנו/ מקדושה חמורה לקדושה קלה שהרי זה מבזה אביו, אלא נוהג בו מקצת כבוד, אבל העבד אין לו ייחוס אלא הרי אביו כמי שאינו אביו לכל דבר אף על פי שנשתחררו.

**6 - שולחן ערוך יורה דעה הלכות כבוד אב ואם סימן רמא סעיף ט**

גר אסור לקלל אביו העובד כוכבים ולהכותו. ולא יבזהו, שלא יאמרו: באנו מקדושה חמורה לקדושה קלה. יא] אבל עבד שנשתחרר אין לו יחוס, והרי הוא כמי שאינו אביו לכל דבר.

**7 - כסף משנה הלכות ממרים פרק ה הלכה יא**

[יא] הגר אסור לקלל וכו'. קצת ראיה מצאתי לזה מדאמרינן ביבמות פרק כיצד (דף כ"ב) ואיתיה בדברי רבינו פרק י"ד מהל' איסורי ביאה שלא אסרו ערוה לגר אלא כדי שלא יאמרו באנו מקדושה חמורה לקדושה קלה:

אבל העבד וכו':

**8 - שו"ת אגרות משה יורה דעה חלק ב סימן קל**

בגיורת שאמה הנכרית חולה אם רשאה לילך אליה ולבקרה עם בניה כבקשת האם ח' תמוז תשכ"ב. מע"כ ידידי הרב הגאון וכ"ו מוהר"ר שמואל יאלאוו שליט"א רב ואב"ד בסיראקיוז.

הנה בדבר הגיורת שמתנהגת בדת ישראל והיתה מרוחקת מאביה ואמה הנכרים מעת שנתגיירה זה עשרים שנה אף שהם בעיר אחת ועתה נחלתה אמה הנכרית ומבקשת שתבוא היא עם בניה לראותה כי מתגעגעת מאד לראות את נכדיה, ואף שיודעת הגיורת שמדין התורה אין לה שום שייכות עם הוריה מ"מ שואלת אם רשאה מחמת שחפצה חזק מאד כי יש לה כפי הטבע אהבה להוריה והיתה רוצה לעשות בקשתה בעת חוליה. ודעת כתר"ה להתיר מחשש שמא תחזור לסורה כדמצינו שחששו לענין ירושה שתיקנו שגר יירש את אביו מטעם שמא יחזור לסורו בקידושין דף י"ז.

הנכון לדינא כדכתב כתר"ה שיש להתיר, אף שמצד הסברא דמצינו שחוששין שמא יחזור לסורו שכתב כתר"ה אולי אין לדמות הפסד ממון לשאר דברים שאין הרצון בהם חזק כל כך. אבל הטעם שיאמרו ח"ו על דיני התורה שהם לא ביושר הוא טעם גדול מצד עצמו אף בלא חשש שיחזור לסורו, דהא מבקרין חולי עכו"ם מפני דרכי שלום וכן מפרנסין עניי עכו"ם וקוברין מתיהן מפני דרכי שלום כדאיתא בגיטין דף ס"א, ואף שבגמ' איתא הלשון עם חולי ישראל כתב הגר"א /יו"ד/ בסימן שס"ז שהוא לאו דוקא. וכן הוא ברדב"ז פי"ד מאבל הי"ב והוכיח זה מלשון עם מתי ישראל דהא אין קוברין אותן בקברי ישראל ולכן כ"כ גבי מפרנסין וגבי מבקרין לאו דוקא והכוונה כמו לחולי ישראל. ועליה ועל נכדיה הרי ודאי הוא נגד הדרכי שלום כשלא יבקרוה בחוליה.

אבל לבד זה הא איתא ברמב"ם פ"ה מממרים הי"א הגר אסור לקלל אביו העכו"ם ולהכותו ולא יבזהו כדי שלא יאמרו באו מקדושה חמורה לקדושה קלה שהרי זה מבזה אביו אלא נוהג בו מצות כבוד, ואיפסק כן גם בש"ע יו"ד סוף סימן רמ"א. אך השמיט שם הא דנוהג בו מקצת כבוד, אבל לא מסתבר לומר שפליג כיון דכל הדין הוא של הרמב"ם מ"ט יפלוג עליו על סוף דבריו, ואף אם נימא שפליג וסובר שליכא חיוב שינהוג בו כבוד מ"מ איסור ודאי יודה שליכא, דמצד השמטתו שייך לומר רק שהוא קצת ראיה שאינו סובר זה שאיתא ברמב"ם אבל לומר שסובר שיש גם איסור לא ידעינן מזה והי"ל לכתוב שלכבדו אסור אלא ודאי שאיסור לכבדו מודה גם הש"ע שליכא ואפשר גם שלא פליג כלל וסובר שגם מחוייב לכבדו במקצת כדכתב הרמב"ם עכ"פ שלא לבזות גם בש"ע מפורש שאסור. וזה שלא תלך לבקר את אמה בחוליה ולצער אותה שלא להביא אליה את בניה להראותן לה ושיש גם לחוש שמרוב הצער תחלה ביותר כדמצינו שחששו רבנן בשכ"מ לשמא תטרף דעתו כשלא יעשו רצונו, איכא בזה תרתי שהוא בזיון להאם כשבתה לא תבוא אליה לבקרה בעת חוליה, וגם צער גדול שהוא כעין הכאה וקללה, שלא רק שמותרת אלא שמחוייבת לעשות רצון אמה הנכרית בזה שתבוא אליה עם בניה לבקרה.

והנה מקור להרמב"ם לא הביאו המפרשים כי מש"כ כדי שלא יאמרו באנו מקדושה חמורה לקדושה קלה שמשמע מבאה"ג שזהו מקורו מהא דאסרו לגר עריות דקרובות שנתגיירו מטעם שלא יאמרו באנו מקדושה חמורה לקדושה קלה כדאיתא ביבמות דף כ"ב, ועיין ברש"י ותוס' סנהדרין דף נ"ח, הוא לכאורה תמוה דלא מצינו שבן נח מצוה על כבוד אב ואם ועיין ביד אברהם שמקשה זה בשם בה"י ודחק לתרץ משום דעכ"פ חזינן דהתורה הקפידה וענשה גם לבני נח על שביזו אבותם כגון לחם, וברעק"א שם משמע נמי שעמד ע"ז שלכן כתב בשם פורת יוסף היינו בנימוסיהן, דכוונתו בזה שאף שבדיני התורה לא מצינו שבן נח חייב על כבוד אב ואם ולא שייך באנו מקדושה חמורה, מ"מ כיון שבנימוסיהן איכא לכבד אב ואם שייך נמי לחשש דיאמרו באנו מקדושה חמורה לקלה, והוא כעין טעם חלול השם שיאמרו שהתורה התירה דברים שאף דעת בנ"א היא שאסור, ולא שייך לרעק"א להא דבאנו מקדושה חמורה דעריות. ושני הפירושים דחוקים דמנ"ל להרמב"ם לדמות כיון שעכ"פ ל"ד דבעריות היה אסור לבן נח ובכבוד לא היה איסור ממש, ולרעק"א הוא ענין אחר ממש ונצטרך לדחוק דרק לישנא בעלמא נקט והדין הוא מסברת הרמב"ם לבד אף שלא כתב בלשון יראה לי כדרכו בדבר חדוש שהוא מסברתו בלא מקור מגמ'.

ולכן נראה לע"ד דהוא מענין איסור כפוי טובה שמצינו בדברי אגדה שהקפיד הקדוש ברוך הוא על אדם הראשון וכן על ישראל, וא"כ הוא דבר האסור השוה בין לישראל בין לבני נח אף שלא מצינו זה בהלאוין דישראל ובהז' מצות דבני נח משום דהוא כמו שלא נאמר איסור מפורש על מדות הרעות אף שהם דברים מאוסים ומגונים ונענשים ע"ז בין בישראל בין בבני נח. וענין מצות כבוד אב ואם הוא גם כדי שלא יהיה כפוי טובה כדתנן בב"מ דף ל"ג שאביו הביאו לעוה"ז ואם היה רק גזה"כ בעלמא לא היה זה טעם שרבו יהיה קודם משום שהביאו לחיי העוה"ב, ולכן משמע שהוא לטעם על המצוה דכבוד אב שלא יהא כפוי טובה שלטעם זה הא טובת רבו עדיף לו וצריך לכבדו יותר ולהקדימו. ולפ"ז אם נפטרו ע"י הגרות מכבוד אב ואם יאמרו באנו מקדושה חמורה שהיינו אסורים מלהיות כפוי טובה לקדושה קלה שאין אוסרים להיות כפוי טובה. ואף שאין זה איסור ממש הא גם בישראל עכ"פ יש לאסור גם מאסור זה אף שאין בו חיוב דכבוד אב ואם ממש ויאמרו שבאו מחמורה לקלה.

וניחא לפ"ז מש"כ הרמב"ם אלא שנוהג בו מקצת כבוד שלכאורה איזה שיעור יש בזה, אבל הוא כפי מה שלא יתחשב בעיני הבריות לכפוי טובה שלזה לא יצטרך לכבדו בכבוד הגדול והמורא שחייבתו תורה, אלא בכל מקום וזמן לפ"מ שחושבין אז הבריות וזהו לע"ד באור הנכון בדברי הרמב"ם. ובעצם אפשר מטעם שלא יהיה כפוי טובה מחוייב ממש במדת כבוד זה, אבל מכיון שעל כפוי טובה לא נאמר איסור ממש כתב הרמב"ם טעם שלא יאמרו באנו מחמורה שמצד זה הוא איסור ממש.

היוצא מזה שאף בלא חולי היתה רשאה לילך לפעמים רחוקים אם היה זה באופן שהוא כפוי טובה כשלא תלך, ורק להיות רגיל לילך לשם היה אסור אף לה כדי שתתרחק מהם ולא תחזור לסורה, ואת בניה היה ודאי אסור להרגיל לילך לשם כדי שלא יאכילום דברים אסורים. אבל עתה שאמה הנכרית היא חולה, לבד שמבקרין מפני דרכי שלום היא מחוייבת לילך לבקרה עם בניה מצד קצת כבוד אם ובזיון שכתב הרמב"ם ואיפסק גם בש"ע. ידידו מוקירו, משה פיינשטיין.

**9 - רמב"ם הלכות אבל פרק ב הלכה ג**

בנו או אחיו הבא מן השפחה ומן הנכרית אינו מתאבל עליהן כלל, וכן מי שנתגייר הוא ובניו או נשתחרר הוא ואמו אין מתאבלין זה על זה, וכן אשתו ארוסה אינו מתאבל עליה ולא אונן וכן היא לא אוננת ולא מתאבלת עליו.

**10 - שולחן ערוך יורה דעה הלכות אבילות סימן שעד סעיף ה**

ו] הגר שנתגייר הוא ובניו, או עבד שנשתחרר הוא ואמו, אין מתאבלין זה על זה. ד (והוא הדין גר שנתגייר עם אמו, אין מתאבל עליהם) (סברת הרב מהמרדכי הל' שמחות ממעשה שבא לפני ר"י למאי דקי"ל אבילות יום ראשון דרבנן).

**11 - ש"ך יורה דעה סימן שעד ס"ק ד**

וה"ה גר כו' - ואף על פי דבמרדכי כ' דגר מתאבל על אמו היינו למ"ד אבילות יום ראשון דאורי' ולא לדידן דקי"ל לקמן ס"ס שצ"ט דהוא מדרבנן וכן כ' בד"מ:

**12 - תשובות והנהגות כרך א סימן תרפד**

שאלה: גר בן גיורת שמתה אמו אם יכול להתאבל עליה ולנהוג שבעה ושלשים

עובדא הוי שנתברר לאברך ירא שמים, שסבתא שלו התגיירה בבית דין אצל ריפורמיים או כיוצא, ולכן אמא שלו גויה והוא גוי, ונתגיירו בקטנותו הוא ואמו בצינעא, ועכשיו מתה אמו ורוצה לנהוג עליה אבילות, אף שמן הדין מפורש בש"ע (יו"ד שע"ד סעיף ה') דגר שנתגיירו בניו עמו אין מתאבלין זה על זה, כיון שלא ידוע כאן שהוא גר, ואם לא יתאבל יתפרסם הדבר שאינו אלא גר, ועכשיו מוחזקים אמו ומשפחתו שהם יהודים, ורק יחידים ממש יודעים שהוא גר, ולכן רצונו לנהוג עליה אבילות ככל בן על אמו.

והבאתי מדברי הח"ס יו"ד סי' שכ"ו (מובא בפ"ת ר"ס שמ"ה) שמפני פגם משפחה מותר להתאבל, וא"כ גם כאן יכול לנהוג כל דיני אבילות, ומיהו אמרתי לו שלא ינהוג כן להקל, ולכן באנינות בצינעא יניח תפילין ויתפלל ויברך כל הברכות, ורק לאבילות ינהוג ככל אבל, אך עכ"פ לא על חשבון אבלים אחרים, ולא יגזול מהם הקדיש וכדומה.

הן אמת שלכאורה ראוי לחשוש כאן, שגיורת שנתגיירה (עם בעלה גר) שצריכה להמתין ג' חדשים להבחין בין זרע שנולד בקדושה לזרע שנולד שלא בקדושה, והיינו אף שאם נתגיירה אין נפ"מ אם האב גוי או יהודי, שבלאו הכי הבן כשר, מ"מ כדי שלא יבוא לידי מכשול לומר שנולד בקדושה ויפטור אשת אחיו בחליצה וכדומה ולכן החמירו להמתין ג' חדשים.

וא"כ עכשיו שנוהג עליה אבילות נחזיקנה שאינה גיורת ואתי לידי מכשול לקורבה דאחים וכדומה, מ"מ נראה דמה שגזרו חז"ל גזרו, ולאבלות שלא גזרו בזה אנן נמי לא גזרינן.

לפיכך נראה שמותר לו לנהוג אבלות כדת וכדין ככל ישראל, וחוששין לפגם משפחה, בשעה שראוי לשמור על גרים ולקיים מ"ע ואהבתם את הגר.

**13 - שו"ת יחווה דעת חלק ו סימן ס**

שאלה מגר צדק: האם מותר לו להתפלל על אביו הנכרי השוכב על ערש דוי, שה' ישלח דברו וירפאהו, והאם לאחר מותו יוכל לומר קדיש לעילוי נשמתו?

תשובה: כתב בשלחן ערוך יורה דעה (סימן קנח סעיף א'): עובדי עבודה זרה אסור להצילם אם נטו למות, ואין לרפאותם אפילו בשכר, אם לא במקום איבה. וכתב הגאון בעל כנסת הגדולה בספרו דינא דחיי (לאוין מה, דף נא ע"ד), שנראה לו שהרמב"ם שהיה רופא לישמעאלים בארץ מצרים, מפני שאין הישמעאלים עובדי עבודה זרה, וכל שאינו עובד עבודה זרה מותר לרפאותו אפילו בחנם, אף על פי שאין לחוש לו משום איבה +והנה בספר דינא דחיי שם, עמד על מה שכתב הסמ"ג שהרמב"ם היה רופא לישמעאלים במצרים, מפני שהיה חושש לאיבה. והקשה על זה, שתיפוק ליה שהישמעאלים אינם עובדי עבודה זרה. וכתב, שאפשר דקים ליה להסמ"ג שהישמעאלים במצרים היו עובדי עבודה זרה, ואינם כמו התוגרמים שבארצותינו שאינם עובדים עבודה זרה. שארץ מצרים מלאה גילולים. ע"ש. ותמיהני, שהרי הרמב"ם (בפרק יא מהלכות מאכלות אסורות הלכה ז') כתב, כל נכרי שאינו עובד עבודה זרה כגון אלו הישמעאלים, יינם מותר בהנאה. וכן הורו כל הגאונים. אבל אותם שעובדים עבודה זרה יינם אסור בהנאה. עכ"ל. וכן פסק מרן השלחן ערוך ביורה דעה (סימן קכד סימן ו'). מבואר יוצא שהישמעאלים יינם מותר בהנאה, כיון שאינם עובדי עבודה זרה. ואף על פי שבספר האשכול חלק ג' (עמוד קנ) כתב שבזמן הזה הישמעאלים עובדי עבודה זרה הם וכו', בצדה תברא ששם הביא תשובת הגאון שישמעאלים אינם עובדי עבודה זרה. ועיין עוד בחידושי הר"ן (סנהדרין סא:), ובחידושי הריטב"א (עבודה זרה נז:). ע"ש. ומה שהקשה בספר טהרת המים (מערכת י' אות כז) על דברי הרמב"ם ומרן הנ"ל, שהרי הישמעאלים זורקים אבנים למרקוליס, וכמו שכתב הר"א אבן עזרא וכו'. אשתמיטיתיה תשובת הרמב"ם (הוצאת פריימן סימן שסט), שהקשו לו כן, ותירץ שאמנם כן היו עושים הישמעאלים מקדמת דנא, אבל כיום הם אומרים נשליך אבנים בפני השטן וכו', ולעולם אינם עובדים ע"ז. ע"ש. וכן המנהג פשוט להתיר בהנאה מטעם זה סתם יינם של ישמעאלים, וכמ"ש בשו"ת קול אליהו ח"א (חיו"ד סימן כג), ובשו"ת נחפה בכסף ח"ב (חיו"ד ס"ס ד'). וכ"כ הגאון רבי יצחק בן ואליד בשו"ת ויאמר יצחק (חיו"ד סימן נב), והגאון רבי אליעזר די טולידו בשו"ת משנת ר"א ח"ב (חיו"ד סימן ט - י), והגאון הראשון לציון יש"א ברכה בשו"ת בני בנימין (סימן ו')+. ע"ש. ולפי זה הדבר ברור שאם הוריו של הגר צדק ישמעאלים, והם חולים, מותר להתפלל עליהם לרפואה שלימה, כיון שאינם עובדי עבודה זרה. וכן מתבאר בכסף משנה (פרק י' מהלכות עכו"ם הלכה ב'). ע"ש. ולכאורה יש מקום לומר שאפילו אם הוריו נוצרים שמשתפים שם שמים ודבר אחר, אין דינם כעובדי עבודה זרה, לפי מה שכתבו התוספות סנהדרין (סג:), שבני נח לא הוזהרו על השיתוף. וכן כתב הרא"ש שם. וכן פסק הרמ"א בהגה באורח חיים (סימן קנו), שלא הוזהרו בני נח על השיתוף. והן אמת שהנודע ביהודה תנינא (חלק יורה דעה סימן קמח) כתב, ומאי דמרגלא בפומייהו דאינשי שאין בני נח מוזהרים על השיתוף, טעות הוא בידם, ויצא להם דבר זה ממה שכתב הרמ"א /או"ח/ בסימן קנו, ובאמת שאין הכוונה כן, אלא לומר שכאשר הגוי נשבע בעבודה זרה עם שיתוף שם שמים, ואינו אומר אלי אתה, אינו מוזהר על כך וכו'. ע"ש. וכיוצא בזה כתב בשו"ת שער אפרים (סימן כד) בשם החלקת מחוקק. וכן כתב בשו"ת מעיל צדקה (סימן כב). ע"ש. אולם הפתחי תשובה יורה דעה (סימן קמז סק"ב) כתב, שאי אפשר לומר כן בדעת הרמ"א, כי מדברי הרמ"א בדרכי משה יורה דעה (סימן קנא) מבואר להיפך. וכן בספר משנת חסידים (בריש הלכות יסודי התורה) כתב, שהגאון רבי ישעיה ברלין האריך בזה בעוצם פלפולו ובקיאותו, והוכיח בראיות שבאמת אין בן נח מוזהר על השיתוף. ע"ש. וכן כתב הגאון יעב"ץ בספר מור וקציעה (סימן רכד), וכתב, שכל עבודה זרה שלהם בזמן הזה אינה אלא שיתוף שם שמים ודבר אחר, וכמו שאמרו במנחות (קי) ובכל מקום מוקטר מוגש לשמי, דקרו ליה לקב"ה אלהא דאלהיא. ע"ש. וכן כתב השואל ומשיב תנינא (חלק א' סימן נא), ובספר סדר משנה (הלכות יסודי התורה פרק א' הלכה ז'). ועיין עוד בקובץ על יד (סוף הלכות מילה). ע"ש. ולפי זה נראה שכיון שאף הנוצרים אין דינם כעובדי עבודה זרה מותר לרפאותם, אפילו במקום שאין לחוש לאיבה, וכן מותר להתפלל לרפואתם. ועיין בבית יוסף יורה דעה (סוף סימן קמח), על מה שכתב הטור, שהרשב"ם בשם רש"י כתב, שבזמן הזה אין הגוים עובדי עבודה זרה, ומותר לשאת ולתת עמהם בימי אידיהם, דלא אזלי ומודו. וכתב הבית יוסף, דהיינו כדאמרינן בחולין (יג:) גוים שבחוץ לארץ לאו עובדי עבודה זרה הם אלא מנהג אבותיהם בידיהם. (ועיין עוד בתוספות עבודה זרה ב ד"ה אסור. ובאור זרוע ריש מסכת עבודה זרה. ובחידושי הרמב"ן עבודה זרה יג ע"ש). וכן פסק מרן בשלחן ערוך (שם /יו"ד סי' קמ"ח/ סעיף יב), שבזמן הזה אין הגוים בקיאים בטיב עבודה זרה, לפיכך מותר לשאת ולתת עמהם ביום חגם וכו'. ע"ש. אלא שיש לדקדק מדברי מרן /יו"ד/ (ריש סימן קכג) שאסר סתם יינם בהנאה, ושם /יו"ד/ (סימן קכד סעיף ו') פסק שסתם יינם של ישמעאלים שאינם עובדי עבודה זרה מותר בהנאה. (וכדברי הרמב"ם בפרק יא מהלכות מאכלות אסורות הלכה ז'). משמע ששאר אומות חוץ מהישמעאלים עובדי עבודה זרה הם. אך בשו"ת הרשב"ץ חלק ב' (סימן מח) כתב בשם הרמב"ן שמשום גזרת בנותיהם אסרו בהנאה גם סתם יינם של ישמעאלים. וע"ש. ואיך שיהיה יש לומר שדוקא לרפאות הנוצרים שעושה מעשה בידים אין להתיר שלא במקום איבה, משא"כ להתפלל עליו לפני השם יתברך אשר בידו נפש כל חי, ואם אין הנכרי הזה ראוי לרפואה שלימה, ה' הטוב בעיניו יעשה, והוא באחד ומי ישיבנו ונפשו אוותה ויעש. לפיכך אין לאסור בזה כלל. וכל שכן אם הגוי עצמו מבקש שיתפללו עליו, שמזה נראה שיש לו אמונה בהשם יתברך שלא יפלא ממנו כל דבר, שמותר להתפלל עליו.

וכן בקודש חזיתיה להגאון רבי יצחק עטייה בספר רוב דגן (בקונטרס אות לטובה סימן מה), שנשאל אם מותר ללחוש ולהתפלל על גוי חולה שיתרפא, והשיב, שאם הוא ביודעו ומכירו שהוא מחסידי אומות העולם ושומר שבע מצות של בני נח, פשוט מאד שמותר לברכו ולהתפלל עליו שיתרפא, אבל אם הוא מסופק בו, ואינו מכיר במעשיו, יתפלל עליו שיחזור למוטב ויתרפא, וכמו שאמרו בברכות (י) במעשה של ברוריא, יתמו חטאים ולא חוטאים, וכשם שמפרנסים עניי גוים עם עניי ישראל מפני דרכי שלום (גיטין נט:), כן יש להתיר להתפלל על גוים חולים שיתרפאו. ואפשר דחיובא נמי איכא להתפלל עליהם מפני דרכי שלום. ומה גם אם תהיה שעת רצון שיתרפא, יהיה קידוש ה' בדבר. וגם אפשר שעל ידי כך יתגייר ויהיה גר צדק. ורב אחאי הרב הגדול כמהר"ר אליהו קצין הביא לנו ראיה ממעשה רב שאלישע הנביא ריפא את נעמן מצרעתו. ועל ידי כך נעשה גר צדק (צ"ל גר תושב. עיין סנהדרין צו:). וכל שכן בזמן הזה שאנו בגלות, וצריכים אנו להם. והוסיף, שבא מעשה לידי אביו הגאון הצדיק רבי יהודה קצין, שבא אליו גוי אחד ותינוק מוטל בידו כמו פגר מת, ואחר שלחש עליו ובירכו, נתרפא מיד, ויצא ממות לחיים, ונעשה קידוש ה'. ומה שכתב מרן השלחן ערוך /יו"ד/ (סימן קנח) שאין לרפאותם אפילו בשכר אם לא במקום איבה, זהו לעובדי עבודה זרה ממש, אבל בזמן הזה שאינם עובדי עבודה זרה שפיר דמי, ובפרט היכא דאיכא איבה, שצריך להתפלל ולברך. עכת"ד. ועל פי זה פסק הגאון רבי חיים פלאג'י בשו"ת חיים ביד (סימן לג), ביהודי שיש לו שותף גוי, ועושה לו טובות, וחלה הגוי, שמותר להתפלל עליו שיתרפא, והביא ראיה מדברי הרוב דגן הנ"ל, וכתב, שמכל שכן בנידון דידן שעשה לו טובות, שלא להיות כפוי טובה, שבודאי שמותר לו להתפלל עליו. (ובו בפרק נשאל גם כן אם מותר לכתוב קמיע לחולה גוי, והתיר לכתוב נוסח תפלה בלי הזכרת שם שמים, ושיהיה בכתב רש"י, ולא בכתיבה אשורית). וכן עשה מעשה בגוי אחד שחלה ונטה למות, ושלח הגוי לבקש מהרב שיתפלל עליו, וכן עשה, וחלם הגוי שתפלת הרב עשתה פירות, והיה קידוש ה' גדול על ידי כך. ע"ש. וגם בנידון דידן שרוצה הגר להתפלל על אביו הגוי שיתרפא מחוליו, רשאי לעשות כן, ואפשר דמצוה נמי איכא, שהרי הוא הביאו לעולם וגידלו עד שנעשה חי נושא את עצמו. ואף על פי שאמרו חכמים גר שנתגייר כקטן שנולד דמי, (יבמות מח:), ומטעם זה אמרו (בקידושין יז:) שאין הגר יורש את אביו מן התורה, מכל מקום יש זיקה כל שהיא כלפי אביו, שגוי שנתגייר, והיו לו בנים בגיותו, ונתגיירו, קיים פריה ורביה, כדברי רבי יוחנן ביבמות (סב). ועיין בתוספות שם. וכן פסקו הטור והשלחן ערוך אבן העזר (סימן א' סעיף ז'). וכן הגר אסור לקלל אביו ואמו אף על פי שהם רשעים גמורים, כדי שלא יאמרו באנו מקדושה חמורה לקדושה קלה. (הרמב"ם בפרק ה' מהלכות ממרים הלכה יא, והטור והשלחן ערוך יורה דעה סימן רמא סעיף ד'). והוא הדין לענין זה שראוי להתפלל עליהם שיחיו ויחזרו למוטב, וכדברי הרוב דגן הנ"ל +וכיו"ב כתב החתם סופר חאה"ע ח"ב (סי' מא ד"ה ולולי), שאין לומר שמכיון שגר שנתגייר כקטן שנולד דמי אין בניו נקראים על שמו כלל, שא"כ מה הוא זה שכתוב: וכי יגור אתך גר, המול לו כל זכר ואז יקרב לעשותו, ומנין לו בנים זכרים שמילתם מעכבתו מפסח. אלא ודאי שאף הבנים שנולדו לו בהיותו גוי מתיחסים אליו בכמה ענינים. ע"ש. ובקשתי לו חבר ומצאתי מי שכתב כן מטעם אחר, והוא הגאון אור שמח בספרו משך חכמה (פרשת בא) בד"ה וכל עבד איש, שכתב בשם חתנו הגאון ר' אברהם לופטביר, כי מכיון שכתב הרמב"ם (הל' עבדים פ"ט ה"ב) שעכו"ם יכול למכור בניו ובנותיו, ויש לו קנין בהם, ואם נתגייר האב, יש לו קנין בבניו שלא נתגיירו, והרי הם כעבדיו, ומעכבים אותו מעשיית פסח כל זמן שלא מלו. עש"ב. וכן הוא בספר זרע אברהם (סי' לא). והובא בספר פרדס יוסף פרשת בא (יב מה) עש"ב, אלא שהתוספות יבמות (מח רע"א) כתבו בפשיטות שמילת בניו שנולדו בהיותו עכו"ם אינה מעכבתו מפסח. ע"ש. וכבר תמה מזה הבית יצחק (אה"ע ח"א סי' כט אות ב) ע"ד החת"ס הנ"ל. ע"ש. וע"ע בחי' מהר"ם שיק על תרי"ג מצות (סימן יז). ובספר כלי חמדה (ס"פ לך לך). ואכמ"ל+. וגם הלום ראיתי להגאון רבי עמרם בלוהם בשו"ת בית שערים (חלק יורה דעה סימן רכט), שאחר שהאריך בענין זה בטוב טעם ודעת כיד ה' הטובה עליו, העלה שמותר להתפלל על חולים גוים שיחיו, על פי דברי הכסף משנה (ריש פרק י' מהלכות עבודה זרה), שכל שאינו עובד עבודה זרה מותר לרפאותו ולהצילו ממיתה, ונכרים בזמן הזה לאו עובדי עבודה זרה הם. ומכל שכן כשמבקשים להתפלל עליהם, שנראה שמאמינים באלקי ישראל. והרי בן נח אינו מוזהר על השיתוף. ועוד שלדעת מהרש"ל מותר להצילם ממיתה אלא שאינו מחוייב לעשות כן, ואפילו לדברי האוסרים אינו אלא מדרבנן, ועוד שאפילו נאמר שאסור לרפאותם, מכל מקום להתפלל עבורם מותר, כי השם יתברך יודע כל מעשה אדם ומחשבותיו, וכל רז לא אניס ליה, ואם יודע שאין החולה הזה מקיים שבע מצות, לא ישמע תפלתינו על החולה הזה. ואם יודע שהוא מקיימן ותועיל תפלתינו עליו הרי אז באמת מותר להצילו מרדת שחת. ולכאורה יש להביא ראיה לזה ממה שהתפלל אברהם אבינו על אבימלך וכו'. אך יש לומר שאין למדים מקודם מתן תורה. וגם מאלישע שריפא צרעת לנעמן אין ראיה, ששם עשה משום איבה. (ויותר נכון לומר שהנביא ידע שיוכל לרפאו ויהיה קידוש ה' בדבר, כמו שהיה כן בסופו של דבר, וכן נאמר במלכים ב' (ד ח): יבא נא אלי וידע כי יש נביא בישראל). אבל יש ראיה ממרדכי שהציל את אחשורוש מבגתן ותרש שזממו להמיתו, אלמא שדוקא להצילו בידים אסור, אבל לסבב הצלתו מותר. והכא נמי להתפלל בעדו שפיר דמי. עכת"ד. ויש מקום לסלסל ולפלפל בדברי קדשו. ואכמ"ל. על כל פנים נראה שהדבר נכון שמותר להתפלל על גוי חולה שיחיה ויחזור למוטב, וכמו שכתב גם כן הגאון מהר"י עטייה הנ"ל. וכל שכן בנידון דידן שמותר לגר להתפלל לרפואת אביו, כיון שהוא הביאו לחיי העולם הזה, ועל ידי כך זכה להכנס תחת כנפי השכינה ולחיי הנצח.

ואחרי הודיע ה' אותנו את כל זאת, נראה שאחר מות אביו של הגר, וכן לאחר מות אמו, נכון שיאמר עליהם קדיש לעילוי נשמתם, שכבר כתבו התוספות בסוטה (י:) אודות מה שהתפלל דוד על אבשלום בנו להצילו מדינה של גיהנם ולהכניסו לחיי העולם הבא, שמה שאמרו בסנהדרין (קד) ברא מזכה אבא, אבא לא מזכה ברא, שנאמר ואין מידי מציל, נראה שזהו בלא תפלה, שאין נמנעים מלהעניש את הבן, מפני כבודו של אביו שהוא צדיק, וכמו שאמרו שם אין אברהם מציל את ישמעאל וכו'. אבל תפלה של אביו שפיר מצילתו מגיהנם ומכניסתו לגן עדן. ע"ש. וכן כאן אף על פי שאין הגר מתייחס אל אביו, שגר שנתגייר כקטן שנולד דמי, מכל מקום כיון שהוא הולידו והביאו לחיי העולם הזה, וגרם שיזכה להסתפח בנחלת ה' ולהכיר האמת, ראוי הוא להתפלל בעדו להצילו מבאר שחת ולהכניסו לעולם הבא, ולא גרע מאיש זר שאינו קרוב לנפטר, שיש תועלת בקדיש שאומר לעילוי נשמת הנפטר, וכמו שכתב בשו"ת מהר"י קולון (שרש מד); ומכל מקום אמת הוא שנהגו שאפילו איש זר שאינו קרוב כלל למת, אומר קדיש עבורו, אלא שאינו נוטל כל כך קדישים כמו אלה שאומרים קדישים על אב ואם, ותמיד עושים פשרה, שהזר אומר שליש או רביע ממכסת הקדישים, והשאר נוטלים הבנים בשביל אב ואם. ע"ש. והגאון רבי חיים פלאג'י בשו"ת חיים ביד (סימן קיד) כתב, ששמע מפה קדוש מר זקנו הגאון החקרי לב, כי מה שנוהגים באיזמיר ובכמה קהלות שנותנים קדיש בתרא להרב מרא דאתרא, לפי שהקדיש נועד להגן על נפש הנפטר להצילו מדין גיהנם, ויש כמה נפטרים מישראל שלא זכו לבנים שיאמרו קדיש עליהם, לכן תיקנו שהמורה צדק אומר קדיש הנ"ל לעילוי נשמתם וכו'. ע"ש. וזה על פי מה שכתב רבינו האר"י בשער הכוונות בדרוש הקדיש, שקדיש בתרא שלפני עלינו לשבח מסוגל להעלות כל הנשמות וכו', ולכן אומרים אותו היתומים לעילוי נשמת אביהם ואמם, ולכן נקרא קדיש יתום וכו'. ע"ש. (והובא בספר כף החיים סימן נה אות כ'). וכן כתב הגאון רבי יוסף חיים בשו"ת רב פעלים חלק ד' (חלק אורח חיים סימן ז'). ע"ש. ועיין בשו"ת מהראנ"ח (סימן עז), ובשו"ת כנסת יחזקאל (חלק יורה דעה סימן מה), ובשו"ת בית יהודה עייאש חלק א' (סימן יט), ובשו"ת סמא דחיי (חלק יורה דעה סימן ט'). ואכמ"ל. והן אמת שראיתי בספר חסידים (סימן תשצ) שכתב, וגר המבקש על אביו ואמו לא יועיל להקל מדינם. וכתב בהגהות מקור חסד שם בשם הרמ"א, דהיינו טעמא לפי שאין הבן מתייחס אליהם, שגר שנתגייר כקטן שנולד דמי. נראה שהכוונה שאינו מועיל כל כך כמו הבן, אבל על כל פנים יש תועלת בתפלתו ובקדיש שאומר לא פחות מאיש זר שאיננו קרוב וגואל. וכמו שכתב בספר חסידים עצמו שם (בראש סימן תשצ), שנכרי שעשה טובות לישראל יכולים לבקש מהקדוש ברוך הוא ולהתפלל עבורו שיקל בדינו. וכן אמרו בירושלמי (פרק ג' דמגילה הלכה ז'), אמר רבי יוחנן, צריך לומר (בפורים) וגם חרבונא זכור לטוב, לפי שדיבר על המן. (וכן הוא בשלחן ערוך /או"ח/ סוף סימן תרצ). וכן יכולים לבקש על מומר שעשה טובה ליהודים. ע"ש. ובנידון דידן אין לך טובה גדולה מזו שהביאו לעולם הזה, כדי שיזכה לחיי העולם הבא. ובודאי ראוי ונכון שיאמר עליו קדיש. ואפילו המאבד עצמו לדעת שאין לו חלק לעולם הבא, בניו אומרים עליו קדיש, וכמו שכתב החתם סופר (חלק אבן העזר סוף סימן סט). והביא ראיה ממעשה דוד עם אבשלום בנו הנ"ל, וכן מרבי מאיר שהעלה מגיהנם את רבו אלישע בן אבויה שכפר בעיקר, ורבי יוחנן הכניסו לחיי העולם הבא. כמו שאמרו בחגיגה (טו:). ע"ש. ועיין עוד בפתח הדביר חלק ג' (סימן רפד סק"י) שבנו של מאבד עצמו לדעת לא ימנע מקדיש והפטרה בצבור לעילוי נשמת אביו, וכמו שכתב הרב מעבר יבוק (מאמר ג' פרק כא), שטוב להתפלל גם על רשע ולעשות צדקה לכפרת עוונתיו. ואדרבה ראוי לבן שיתאמץ ביתר שאת ולעשות כל דבר שיש בו לעילוי ותיקון נפש המת. ועיין עוד בשו"ת רב פעלים חלק ג' (חלק יורה דעה סימן כט - ל), ובשו"ת שערי רחמים חלק ב' (חלק יורה דעה סוף סימן לב). ועיין במדרש תלפיות (ערך חלק לעולם הבא) בשם רבינו בחיי (סוף פרשת אחרי מות), שכל אלו שאין להם חלק לעולם הבא, בחסדי השם יתברך ורחמיו הם ניזונים ונהנים מכמה אוצרות צדקה הגנוזים לאותם שלא זכו וכו'. ע"ש. (ועיין בשו"ת יביע אומר חלק ו' (חלק יורה דעה סימן לו), שהבאנו הדברים ביתר אריכות). והן עתה ראיתי להגאון רבי אהרן וואלקין בשו"ת זקן אהרן חלק ב' (סימן פז) שנשאל בנידון דידן, וצידד גם כן שרשאי לומר קדיש לעילוי נשמת אביו הנכרי, אלא שאין חיוב בדבר, ושוב דן לומר שנראה כדבר התמוה לרבים, ובפרט שאין אנו יודעים סוד עליית נשמה על ידי הקדיש וכו'. ע"ש. אבל לדידן שהכל אומרים קדיש ביחד, ואינו פוגע בזכותם של אחרים, נראה לי ברור שאין למנוע מהגר - צדק לומר השכבה וקדיש ולהתפלל לעילוי נשמתו של אביו. וה' לא ימנע טוב להולכים בתמים. [ויש לציין מה שכתב הגאון רבי יוסף יוזפא בספר יוסף אומץ (עמוד שלא) שתיקון אמירת קדיש וברכו בלבד, זהו רק לעמי הארץ, אבל לימוד תורה מועיל שבעתיים מכל התפלה והקדישים. ואם הבן מחדש חידושי תורה אין ערך גדול יותר מהכבוד שזוכה אביו בישיבה של מעלה. ולכן כל אבל על אב ואם ירבה כל מה שאפשר בלימוד התורה. ע"ש. וכן כתב בספר יסוד ושורש העבודה (בצוואה שבסוף הספר), ובשו"ת בית רידב"ז (בצוואה שבסוף הספר). ואכמ"ל].

בסיכום: גר צדק רשאי להתפלל לרפואת אביו הנכרי בחוליו. וגם רשאי לומר קדיש עליו לאחר פטירתו לעילוי נשמתו. והוא הדין לאם הגר צדק.

**14 - תלמוד בבלי מסכת יבמות דף כב עמוד ב**

וחייב על מכתו. אמאי? קרי כאן: +שמות כ"ב+ ונשיא בעמך לא תאור, בעושה מעשה עמך! כדאמר רב פנחס משמיה דרב פפא: בעושה תשובה, הכא נמי כשעשה תשובה. והאי בר תשובה הוא? והתנן, שמעון בן מנסיא אומר: איזהו +קהלת א'+ מעוות לא יוכל לתקון? זה הבא על הערוה והוליד ממנה ממזר! השתא מיהא עושה מעשה עמך הוא

15 - רמב"ם הלכות ממרים פרק ו הלכה יא

הממזר חייב בכבוד אביו ומוראו אע"פ שהוא פטור על מכתו וקללתו עד שיעשה תשובה, אפילו היה אביו רשע ובעל עבירות מכבדו ומתיירא ממנו, ראהו עובר על דברי תורה לא יאמר לו אבא עברת על דברי תורה אלא יאמר לו אבא כתוב בתורה כך וכך כאילו הוא שואל ממנו ולא כמזהירו.

16 - לחם משנה הלכות ממרים פרק ו הלכה יא

אפילו היה אביו רשע וכו'. למה שהקשה הטור מהניח להם אביהם פרה גזולה דאמרו שם דאינו חייב להחזיר מפני כבוד אביהם היכא דלא עשה תשובה יש לתרץ דלאחר מיתה שאני ומה שאמר רבינו הוא דבחייו מכבדו אע"פ שלא עשה תשובה אבל התם דלאחר מיתה אינם חייבים בכבודו כיון דלא עשה תשובה אבל מה שתירץ הרב כ"מ קשה בעיני דא"כ למ"ד משל בן היכא דלא עשה תשובה אמאי אמרו שם בברייתא דאינו חייב משום כבוד אביהם דלא שייך האי תירוצא אלא למ"ד משל אב ולא למ"ד משל בן וכי תימא דמאן דאמר משל בן מוקי ברייתא דריש איזהו נשך )דף ס"ב א( בשלא עשה תשובה וחייבים להחזיר משום כבוד אביהם אע"פ שיהיה משל בן דהם ירשו זהו דוחק לומר דפליגי בפירושה דברייתא דהתם דלמר דוקא בשעשה תשובה ולמר אפילו בשלא עשה:

**17 - שולחן ערוך יורה דעה הלכות כבוד אב ואם סימן רמ סעיף יח**

ממזר חייב בכבוד אביו ובמוראו. כח] <יז> אפילו היה אביו רשע ובעל עבירות, מכבדו ומתירא ממנו. הגה: כ כט] וי"א (טו) דאינו מחוייב לכבד אביו רשע, אא"כ עשה תשובה (טור ומרדכי פ' כיצד ובהגהות מיימוני פ"ו דהלכות ממרים).

**18 - ט"ז יורה דעה סימן רמ ס"ק יז**

(יז) אפילו היה אביו רשע. - נלמד מהא דאיתא פרק הנחנקין לכל אין הבן נעשה שליח להלקות לאביו חוץ ממסית והיש אומרים הוא הטור הקשה על זה מההיא דפרק איזהו נשך בהניח להם פרה גזולה פירוש של רבית (וגם ברש"י שם קרי רבית גזל) וכל דבר המסוים חייבין להחזיר מפני כבוד אביהם ופרכינן שם ומי מחוייב מפני כבוד אביו והא כתיב ונשיא בעמך לא תאור והאי לאו עושה מעשה עמך הוא ומשני בשעשה תשובה ולא הספיק להחזיר עד שמת ש"מ בלא עשה תשובה אין חייב בכבודו ותירץ ב"י דבעשה תשובה חשב בדעתו להחזיר הפרה נמצא דהוה כאילו כבר נתנה ולא ירש הבן כלום ואין הבן יכול לומר שלי הוא ואיני חייב לכבדו משלי משא"כ בלא עשה תשובה הוה הממון של הבן מצד ירושה והאריך בזה וקשה דא"כ ל"ל למקשן להקשות מכח לאו עושה מעשה עמך תיפוק ליה דהממון של הבן כיון שלא עשה תשובה ותו דאי תליא מילתא במה שחשב להחזיר למה חילקו בדבר מסוים דוקא הא אפילו באינו מסוים חייב כיון שחשב להחזיר ע"כ יפה הקשה הטור וההיא דהנחנקין מוקי לה הטור בעשה תשובה כמ"ש בתוס' הביאם ב"י. ועי"ל דהטור מחלק בין הכאה וקללה לכיבוד דהיינו אף על פי שלהכותו ולקללו אסור מ"מ אין חייב לכבדו וא"ל הא דאמרינן באינו עושה מעשה עמך אינו בכלל לא תאור ש"מ דמותר לקללו דהיינו לפטור אם עשאו אבל מ"מ איסור יש בדבר וא"ל מה פריך המקשן מכח מעשה עמך דהא עכ"פ יש איסור בדבר י"ל דכיון דלקללו אין שם רק איסור ממילא לכבדו אין חיוב כלל גם הר"ן פ"ק דקידושין לחד תירוץ מחלק בין לצערו ובין לכבדו ולא כמ"ש רמ"א סעיף ח' דאין חילוק בין לצערו או לכבדו גם מד' התוס' פ' הכותב דפ"ו ד"ה פריעת מחלקים בין כיבוד לקלון אב:

**19 - שו"ת יביע אומר חלק ג - אבן העזר סימן ח ד"ה (ח) והנה**

(ח) והנה הרמב"ם (פ"ו מה' ממרים הי"א) כ' וז"ל, הממזר חייב בכבוד אביו ומוראו אף על פי שהוא פטור על מכתו וקללתו עד שיעשה תשובה. אפי' היה אביו רשע ובעל עבירות מכבדו ומתיירא ממנו. והקשה ע"ז הטור ביו"ד (סי' ר"מ), ממ"ש בב"ק (צד:) הניח להן אביהן פרה וטלית וכל דבר המסויים חייבים להחזיר מפני כבוד אביהם. ופריך אקרי כאן ונשיא בעמך לא תאור בעושה מעשה עמך. ומשני בשעשה תשובה ולא הספיק להחזיר עד שמת. ע"כ. אלמא דכ"ז שלא עשה תשובה אינו חייב בכבודו. וכן הק' בהגמ"י (שם אות ז) בשם ס' המצות. וכ"ה ג"כ בס' יראים (סי' נו). ע"ש. ומרן הב"י והכ"מ שם, תי', דשאני כבוד שיש בו חסרון כיס כפרה וטלית שנטלם ברבית (כבב"מ סב), ומדינא אין חייבים להחזיר, דא"ק אל תקח מאתו נשך ותרבית וחי אחיך עמך לדידיה אזהר רחמנא דניהדר ליה ולא לבריה, מש"ה אם לא עשה תשובה אין חייבין להחזיר, משא"כ בכבוד דלית ביה חסרון כיס אה"נ דמחייבי. ע"כ. אולם הגאון מהר"ח בן עטר בס' ראשון לציון (דף צו ע"א), ובס' אור החיים (ר"פ קדושים), כ' ע"ד הטור דלק"מ, דהא קי"ל (קדושין מט:) ע"מ שאני צדיק אפי' הוא רשע גמור מקודשת, הרי דלא מקילינן במילתא דאו' כל עוד דאיכא למתלי בהרהר בתשובה, וה"נ תלינן שמא באותו רגע הרהר בתשובה, והרי הוא עושה מעשה עמך, וחייב בכבודו ובמוראו. ודוקא גבי פרה גזולה פריך משום דמוכח שמת ברשעו כיון שלא החזיר וכו'. ע"ש. [וכ"כ מדנפשיה בשו"ת בן יהודה (ס"ס יא). וגם הגאון מהר"ם בנעט בשו"ת פרשת מרדכי (חיו"ד סי' כה) כיון לזה]. ותמיהני דמה יענה הרב במ"ש הרמב"ם (פ"ד מה' אישות) הנ"ל, דהמקדש בפיסולי עדות דאו' אין חוששין לקידושיו, אלמא דלא חיישינן שמא הרהר בתשובה כל דלא מוכח ע"י רגלים לדבר שחזר בתשו'. וכנ"ל. ומצאתי להחיד"א בברכי יוסף (סי' רמ ס"ק יא), שהביא תירוץ הגאון מהר"ר יהונתן אייבשיץ, דה"ט דהרמב"ם שמא הרהר תשובה, וכההיא דקידושין (מט:). והקשה עליו. דא"כ אין חיובו אלא מספק שמא הרהר תשובה, ולפ"ז אינו אלא מדרבנן לדעת הרמב"ם דחומר הספיקות של תורה מדרבנן, ואילו לשון הרמב"ם מורה שאע"פ שהוא רשע בודאי חייב לכבדו, וחיובו מן התורה. ע"כ. והניף ידו שנית בשיורי ברכה (שם סק"ז), דלא דמי לההיא דקידושין, דאתי דיבור דידיה ע"מ שאני צדיק ומספק עלינו את חזקתו הקודמת, ובהא הוא דחיישי' שמא הרהר תשובה. אבל הכא כיון דאדם רשע הוא לא שבקינן חזקת רשע משום ספיקא דשמא הרהר בתשו'. ע"כ. (וק"ק שלא נסתייע מכל גדולי האחרו' הנ"ל.) והנה גם הפתחי תשו' בנחלת צבי (יו"ד שם), כ' להקשות עמ"ש הרמ"א כד' הטור שאם אביו רשע פטור מלכבדו, דאמאי לא ניחוש שמא חזר בתשו' כההיא דקידושין (מט:). ותירץ דדוקא התם דאיכא רגלים לדבר ע"י אמירתו חיישינן להכי. וכ"כ מהר"א ישראל בס' כסא אליהו (שם סק"ג). ונסתייעו מתשו' הרדב"ז ח"א (סי' קמ) הנ"ל. ע"ש.

**20 - שו"ת דברי יציב חלק יורה דעה סימן קל**

ב) ובגוף הדבר אי מהני תשובה בהוליד ממזר. הנה בש"ס יבמות כ"ב ע"ב, והאי בר תשובה הוא והתנן שמעון בן מנסיא אומר איזהו מעוות וכו' השתא מיהא עושה מעשה עמך הוא, וברש"י הואיל ושב עושה מעשה עמך הוא ונהי נמי דעונו גלוי ונזכר כל זמן שממזר קיים מיהו מתשובה ואילך עושה מעשה עמך הוא עכ"ל. ובחגיגה דף ט' ע"א במימרא דר"ש בן מנסיא כתב רש"י, שהביא פסולין בישראל ויהא זכרון לעונו לפיכך אין עונותיו נמחקין בתשובה עכ"ל, ובשיח יצחק שם דהגם דודאי אם עשה תשובה בכלל עושה מעשה עמך הוא כמבואר ביבמות מ"מ העון אינו נמחק כ"ז שהממזר קיים עיין שם. ובב"ב דף פ"ח ע"ב תוד"ה התם, דבעריות שיש בהם ממזרות לא מהני תשובה, וה"ר חיים אומר אף על גב שהוא מעוות וכו' מ"מ אפשר בתשובה שצוה לו הקדוש ברוך הוא דלא צוה לו אלא לעשות תשובה וכו' עיין שם, וע"ע סוטה ד' ע"ב תוד"ה היא תצודנו.

ובירושלמי יבמות פ"ח ה"ב [דף מ"ז ע"א], על דעתיה דר' יודה ממזר לא ישא ממזרת וכו' כדי שיתכלו ממזרין מן העולם עיין שם, ומוסבר להנ"ל כיון שאין עון האב נמחה עד שיכלו ודו"ק.

ובהוריות י"ג ע"א שממזר ת"ח קודם לכ"ג עם הארץ להוציאו מבית השבי עיין שם, ומבואר דבממזר יש חשיבות לחייו עלי אדמות, וכן דעבדינן ליה חיותא הגם שאם ימות יועיל תשובת האב ביותר ודו"ק.

ועכ"פ להמבואר ברש"י ובתי' ראשון שבתוס' כל זמן שהממזר בחיים אין תשובת האב בשלימות, ואולי משום דהוי כעבירות שבין אדם לחבירו שהרי הבן סובל ומתבייש כל ימיו בפגמו. ולזה ס"ד דכיון שהממזר בחיים מוכח דלא עשה תשובה ואינו חייב לכבדו, (ועיין במנחת סולת הנ"ל [בד"ה ומצאתי ביש"ש] מ"ש בשם הרדב"ז), וזה הרבותא דממזר חייב בכבוד אביו ואמו ודו"ק.

ואפשר משום דאף שעשה תשובה שלימה יתכן שנשאר בחיים כיון שיש חשיבות גם לחייו של ממזר וטוב לו שנברא וכנ"ל. וגם אפשר דזכות תולה וכהך דסוטה כ"ב ע"ב, וזכות המצוות ומעש"ט שעושה מגין עליו שישאר בחיים. ומה"ט גופא חייב בכבודם וכנ"ל, וזה ג"כ כוונת אא"ז במ"ש דהרי הוא חייב בכל מצוות שבתורה, שלכן אין הוכחה מזה שנשאר בחיים דאביו לא עשה תשובה ודו"ק.

ג) ואולי י"ל דבתשובה מאהבה שהזדונות נעשות כזכיות כביומא פ"ו ע"ב, נמחה הפגם לגמרי, והממזר נטהר ג"כ להיות כמו בן סירא [עיין ב"ח יו"ד סי' קצ"ה ובט"ז שם סק"ז], ושפיר הוא נשאר בחיים ודו"ק.

ויש לומר בזה מה דאיתא בקידושין דף ע"ב ע"ב, ממזרי ונתיני טהורים לעתיד לבא דברי ר' יוסי וכו', ובפשטות קאי אממזר דרבנן וכמו נתיני לשיטת רש"י בכתובות כ"ט ע"א, אך ברמב"ן וברשב"א שם מבואר דהוראת שעה תהיה לטהר ממזרים שהיו קודם לביאת המשיח, ותירצו בזה הקושיא וכי מצות לא יבא ממזר יתבטל לעתיד לבא עיין שם. ולדרכנו י"ל דכיון שיבא אליהו והשיב לב אבות על בנים וגו' [מלאכי ג' כ"ד], ישובו כולם בתשובה מאהבה וממילא יטהרו הממזרים ודו"ק. ובזה מיושב ג"כ להרמב"ן קושיית התוס' בסנהדרין נ"א ע"ב מהך דהלכתא למשיחא להא שפסק כר' יוסי עיין שם, אלא שנפק"מ היכא דהוה ביאת היתר או כגון בן סירא או חשש ממזרות ודו"ק.

**21 - שו"ת האלף לך שלמה חלק יורה דעה סימן רנ**

שא' במי שאביו הוא שכור פעמים שבוע א' או ב' ואין מניח תפילין ואינו מתפלל ואח"כ ערך ב' חדשים אינו שכור והוא נוהג כאדם כשר ואח"כ חוזר לשכרותו על שבוע א' או ב' וכן דרכו תמיד. הנה לפי דעת הרמ"א /יו"ד/ בסימן ר"מ ודאי אינו מחויב לכבדו ואף דהרמ"א נקט בלשונו שהי' רשע מ"מ הרי המקור מדין זה הוא בב"מ דף ס"ב ושם מיירי דלא עבר רק בלאו אחד ויתן דבשאר כל התורה אינו רשע ומ"מ אינו מחויב לכבדו וה"ה בזה כיון דבעת שכרותו אינו מתפלל ואינו מניח תפילין ובידו למנוע מלהשתכר אינו מחויב לכבדו הן אמת דדעה ראשונה במחבר דמחויב לכבדו וקצת מן הראשונים עמדו על זה מן הש"ס ב"מ הנ"ל ולפענ"ד הי' נראה ליישב דלכאור' קשה מה פריך בד"מ מנשיא בעמך לא תאור דדוקא בעושה מעשה עמך ומה מדמה זה לזה התם הוי רק בל"ת י"ל דאינו עמך חייב לכבדו ואך י"ל דהש"ס ס"ל כהש"ס פ"ק דיבמות דקאמר שם דעדל"ת =דעשה דוחה לא תעשה= אף דל"ת חמיר מינה א"כ ס"ל דל"ת חמיר ולכך פריך מכח כ"ש דמה בל"ת דאינו עושה מעשה עמך פטור מכ"ש בעשה אך לפ"ז הרי דעת הרא"ש פ"ח דיומא דשבועות חמיר מנבלה וס"ל דעשה חמיר ועיין בס' משנת חכמים להרב מזאמושטץ ז"ל ולכך שוב י"ל דבעשה אף דאינו עושה מעשה עמך חייב לכבדו כן י"ל דרך פלפול קצת אך לדינא אין לזוז מפסק רמ"א ואינו חייב לכבדו כנלפענ"ד:

**22 - שו"ת משנה הלכות חלק ז סימן רסג**

ישוב לדברי הרמב"ם דאביו רשע חייב לכבדו

ואיידי דזוטרי מילי ארשום כאן מה שכתבתי הלילה בס"ד לישב דברי הרמב"ם בפ"ו מהל' ממרים שכתב דאביו רשע חייב לכבדו מקושית הטור מגמרא ב"מ ס"ב מהא דהניח להם אביהם פרה דדוקא בשעשה תשובה חייבים לכבדו ועי' ט"ז יו"ד סימן ר"מ והב"י ובכ"מ תי' משום דקנאו הבנים לירושה והאחרונים הקשו עליו. ובאמת כי גדולה מזו תמהתי דהרי הרמב"ם בפ"ד מהל' מלוה פסק הא מימרא דב"מ הנ"ל, ואמרתי בס"ד בדיוק לשון הגמרא והני מפני כבוד אביהם מי מיחייבי וכו' ולכאורה היל"ל והני בכבוד אביהם מי מיחייבי וגם מה שהביא מקרא דונשיא בעמך לא תאור אין זה ענין לכבוד אב. ולכן נלפענ"ד דהרמב"ם מפרש הא דב"מ מפני כבוד אביהם כלומר דבנ"א מן השוק שיראו דבר מסוים שלקח אביהם ברבית יבזו אותו שהיה רשע וא"כ הכוונה מפני כבוד אביהם לא שהם יכבדו את אביהם אלא שאחרים לא יבזוהו או יכבדוהו. אמנם כיון שאביהם היה רשע הרי מן הדין מותרים אחרים לבזותו דכתיב ונשיא בעמך לא תאור וז"ש ומפני כבוד אביהם ולא אמר בכבוד אביהם מי מחייבי דודאי לכבד את אביהם הם מחייבי אבל לעשות דבר מפני כבוד אביהם שאחרים לא יבזום ואחרים יכבדו לאביהם זה אין צריכים דאחרים מותרים לבזותן דונשיא בעמך לא תאור בעושה מעשה עמך, ואתי שפיר ומדויק לשון הגמרא ולשון הרמב"ם בפ"ד מהל' מלוה וגם הא דאביו רשע חייב לכבדו דהם בעצמם חייבים לכבדו ודו"ק כי קצרתי מאד.

אלה דברי ידידו דושכ"ג בידידות נאמנה ובלב ונפש, מנשה הקטן